CELEX: 62019TN0653
Language: sk
Date: 2019-09-30 00:00:00
Title: Vec T-653/19: Žaloba podaná 30. septembra 2019 – FF/Komisia

25.11.2019   
            
            
               SK
            
            
               Úradný vestník Európskej únie
            
            
               C 399/85
            
         
      Žaloba podaná 30. septembra 2019 – FF/Komisia
      (Vec T-653/19)
      (2019/C 399/104)
      Jazyk konania: francúzština
      
         Účastníci konania
      
      
         Žalobca: FF (v zastúpení: A. Fittante, advokát)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie Komisie z 31. júla 2019 o zamietnutí žiadosti žalobcu z 9. júla 2019 o predbežnú náhradu škody,
               
            
                  —
               
               
                  zrušil rozhodnutie Európskej komisie z 20. augusta 2019 o zamietnutí žiadosti z 23. júla 2019 o sprístupnenie dokumentov Komisie, čo sa týka nahliadnutia originálu fotografie muža s amputovanou nohou, ktorá sa používa ako zdravotná výstraha na obale tabakových výrobkov v súlade so smernicou Európskeho parlamentu a Rady 2014/40/EÚ z 3. apríla 2014,
               
            
                  —
               
               
                  uložil Európskej komisii povinnosť nahradiť trovy konania, pričom žalobca požiadal o poskytnutie právnej pomoci.
               
            
         Dôvody a hlavné tvrdenia
      
      Na podporu svojej žaloby žalobca uvádza dva žalobné dôvody.
      
                  1.
               
               
                  Prvý žalobný dôvod je založený na porušení podstatných formálnych náležitostí, keďže v napadnutých rozhodnutiach nebola splnená povinnosť odôvodnenia a teda neumožňujú žalobcovi pochopiť obsah rozhodnutia, ktoré bolo voči nemu prijaté a zaručiť mu ochranu svojich záujmov, ani neumožňujú súdu pristúpiť k preskúmaniu zákonnosti.
               
            
                  2.
               
               
                  Druhý žalobný dôvod je založený na porušení zmlúv a všetkých právnych noriem na ich uplatnenie, to znamená všetkých noriem Európskej únie a najmä Charty základných práv Európskej únie a všeobecných zásad, ktorých dodržanie je Únia povinná zabezpečiť a v rámci ktorých sú chránené tak právo na dobrú povesť, právo na rešpektovanie súkromia a rodinného života, ako aj právo na dôstojnosť.